ai4bharat/Pralekha huggingface dataset:
वाणिज्य आणि उदयोग मंत्रालय
भारत म्हणजे संधींची खाण; भारताचे केवळ दशकच नाही तर हे भारताचे शतक आहे, पीयूष गोयल यांनी स्टॅनफोर्डमधील विद्यार्थ्यांना केले मार्गदर्शन
‘भारत’ म्हणजे ‘संधींची खाण’ असून हे भारताचे केवळ दशकच नाही तर भारताचे शतक आहे असे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी म्हटले आहे. ते आज सॅनफ्रान्सिस्को येथील स्टॅनफोर्ड ग्रॅज्युएट स्कूल ऑफ बिझनेसच्या प्राध्यापक आणि विद्यार्थ्यांशी संवाद साधत होते.
भारताने गेल्या काही वर्षांत आपला पाया भक्कम करण्यासाठी चांगलीच मेहनत घेतली आहे. यामुळे देश वेगाने परिवर्तन करू शकतो, तिची अर्थव्यवस्था वाढवू शकतो, व्यवस्थेत सुधारणा करु शकतो, तंत्रज्ञानाशी अधिक संलग्न होऊ शकतो आणि जगातील सर्वोत्तम गोष्टींकडून शिकू शकतो असे निरिक्षण गोयल यांनी नोंदवले. देशाच्या प्रत्येक नागरिकाला, देशात जन्माला आलेल्या प्रत्येक बालकाला चांगल्या दर्जाचे जीवन आणि उज्ज्वल भविष्य मिळण्याचा अधिकार मिळावा यासाठी भारत प्रयत्नशील आहे यावरही त्यांनी भर दिला.
गेल्या आर्थिक वर्षात भारताच्या निर्यातीने आधीच 675 बिलियन अमेरीकी डॉलर्सचा टप्पा ओलांडल्याचा संदर्भ देत ते म्हणाले की, देश आता 2030 पर्यंत आपला आंतरराष्ट्रीय व्यापार 2 ट्रिलियन अमेरीकी डॉलर्सपर्यंत नेण्याची आकांक्षा बाळगून आहे. पंतप्रधान नरेंद्र मोदी यांनी भारताच्या भवितव्यासाठी काही सुदृढ व्यवस्थापन तत्त्वांवर आधारित योजनांच्या माध्यमातून दूरदृष्टी स्पष्ट केली आहे. गोयल यांनी एलईडी दिवे क्रांतीचे उदाहरण दिले. 2014 मध्ये, पंतप्रधानांनी ऊर्जा क्षेत्रातील आपल्या गुंतवणुकीचा भार कमी करण्यासाठी आणि सामान्य माणसाचे वीज बिल कमी करण्यासाठी ऊर्जा संवर्धनावर अधिक लक्ष केंद्रित केले आणि एलईडी दिवे कार्यक्रम ही योजना सुरू केली. 2015 मध्ये या कार्यक्रमामुळे मोठ्या प्रमाणात परिवर्तन घडवून आणल्याचे गोयल यांनी अधोरेखित केले. भारत आता अशा शेकडो परिवर्तनकारी कार्यक्रमांची योजना आखत आहे असे त्यांनी सांगितले. आज सर्व डिजिटल व्यवहारांपैकी 40 टक्के व्यवहार भारताबाहेर होत आहेत, अगदी लहान विक्रेतेही डिजिटल पेमेंट स्वीकारत आहेत असे भारताच्या फिनटेकच्या यशाबद्दल ते म्हणाले.
भारताने जगाला देऊ केलेल्या अतुलनीय संधींबद्दल बोलताना गोयल यांनी स्टॅनफोर्डच्या विद्यार्थ्यांना भारतासोबत जोडून घेण्याचे आणि मोठ्या आकांक्षा असलेल्या अब्जावधी लोकांसोबत काम करण्याचे निमंत्रण दिले.
पंतप्रधान कार्यालय
ज्येष्ठ अष्टमीनिमित्त पंतप्रधानांच्या शुभेच्छा
नवी दिल्ली, 18 जून 2021
पंतप्रधान नरेंद्र मोदी यांनी ज्येष्ठ अष्टमीच्या पवित्र प्रसंगी सर्वांना, विशेषतः काश्मिरी पंडित समुदायाला शुभेच्छा दिल्या आहेत.
एका ट्विटमध्ये पंतप्रधान म्हणाले :
"ज्येष्ठ अष्टमीच्या पवित्र प्रसंगी सर्वांना, विशेषतः काश्मिरी पंडित समुदायाला शुभेच्छा. आपण माता खीर भवानीला नमन करूया आणि प्रत्येकाच्या आरोग्यासाठी आणि निरोगी आयुष्यासाठी प्रार्थना करूया ."
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान 31 जुलै रोजी सरदार वल्लभभाई पटेल राष्ट्रीय पोलीस अकादमी येथे प्रशिक्षणार्थी आयपीएस अधिकाऱ्यांशी साधणार संवाद
पंतप्रधान नरेंद्र मोदी 31 जुलै 2021 रोजी सकाळी 11 वाजता व्हिडिओ कॉन्फरन्सिंगद्वारे सरदार वल्लभभाई पटेल राष्ट्रीय पोलीस अकादमी येथे भारतीय पोलीस सेवेच्या अधिकाऱ्यांना संबोधित करणार आहेत. या कार्यक्रमादरम्यान ते त्यांच्याशी संवादही साधतील.
यावेळी केंद्रीय गृहमंत्री अमित शहा आणि गृह राज्यमंत्री नित्यानंद राय यांची उपस्थिती असणार आहे.
सरदार वल्लभभाई पटेल राष्ट्रीय पोलीस अकादमी  बद्दल
सरदार वल्लभभाई पटेल राष्ट्रीय पोलीस अकादमी  ही देशातील प्रमुख पोलीस प्रशिक्षण संस्था आहे. भारतीय पोलिस सेवेतल्या अधिकाऱ्यांना ती प्राथमिक स्तरावर प्रशिक्षित करते आणि आयपीएस अधिकाऱ्यांसाठी सेवांसंबंधित विविध अभ्यासक्रम आयोजित करते.
रस्ते वाहतूक आणि महामार्ग मंत्रालय
हायड्रोजन इंधन सेल्सवर आधारित वाहनांच्या सुरक्षिततेच्या मूल्यांकनासाठी मानके
नवी दिल्ली, 24 सप्टेंबर 2020
रस्ते वाहतूक आणि महामार्ग मंत्रालयाने 23 सप्टेंबर 2020 रोजी केंद्रीय मोटार वाहन अधिनियम 1989 मध्ये दुरुस्ती करून हायड्रोजन इंधन सेलद्वारे चालणाऱ्या मोटार वाहनांच्या सुरक्षिततेच्या मूल्यांकनाची मानके अधिसूचित केली आहेत. स्वच्छ ऊर्जेवर चालणाऱ्या वाहनांमध्ये वाढ व्हावी यासाठी नियम विस्तृत केले गेले आहेत.
यामुळे देशातील ऊर्जा कार्यक्षम आणि पर्यावरणास अनुकूल अशा हायड्रोजन इंधन सेल आधारित वाहनांच्या प्रोत्साहनाला बळ मिळेल.
अशा वाहनांच्या संभाव्य उत्पादक आणि पुरवठा करणाऱ्यांकडे अशा वाहनांच्या चाचणीसाठी मानके उपलब्ध आहेत. ही सर्व मानके उपलब्ध आंतरराष्ट्रीय मानकांच्या तोडीची आहेत.
B.Gokhale/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
इलेक्ट्रॉनिक्स आणि माहिती तंत्रज्ञान मंत्रालय
भारतात 5G संधीचा शोध घेण्यासाठी मुंबईत दूरसंचार गुंतवणूकदारांची गोलमेज बैठक
मुंबई, 29 जुलै 2022
दूरसंचार गुंतवणूकदारांचे 5G ऑपरेशन्स आणि दूरसंचार क्षेत्रातील सुधारणांमधील गुंतवणुकीच्या संधींवर महत्वपूर्ण चर्चा करण्यासाठी एक गोलमेज बैठक 30 जुलै 2022 रोजी मुंबईत आयोजित करण्यात आली आहे. या बैठकीला केंद्रीय दळणवळण, इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव यांच्यासह अनेक उद्योगपती, गुंतवणूकदार, बँकर्स, उद्यम भांडवलदार आणि इतर वरिष्ठ सरकारी अधिकारी उपस्थित राहणार आहेत.
संपूर्ण दिवसभर चालणाऱ्या या कार्यक्रमात निवडक स्टार्टअप्स तसेच सूक्ष्म, लघु आणि मध्यम उद्योग प्रात्यक्षिकांसह आपले तंत्रज्ञान सादर करतील. 5G युगातील गुंतवणुकीच्या संधी, दूरसंचार क्षेत्रातील सुधारणा आणि दूरसंचार पायाभूत सुविधा तसेच 5G Led वाढीला गती देणे यावरही चर्चासत्रे आयोजित करण्यात आली आहेत.
आघाडीचे दूरसंचार सेवा प्रदाते, उद्योगपती, बँकर्स आणि गुंतवणूकदारांसोबत केंद्रीय मंत्री अश्विनी वैष्णव ही गोलमेज बैठक घेतील आणि दूरसंचार क्षेत्रात गुंतवणूक वाढवण्याच्या संधीवर चर्चा करतील. माननीय मंत्री गोलमेज अधिवेशनाच्या सांगता सत्रालाही संबोधित करतील.
गुंतवणुकीच्या संधींवरील सत्रात, 5G व्यवस्थेमधील गुंतवणुकीच्या संधी, दूरसंचार उपकरणांचे रेखाटन तसेच उत्पादनाचे स्थानिकीकरण आणि सुरक्षा, भारतातील 5G चा वापर आणि दूरसंचार क्षेत्रात एक मजबूत स्टार्ट-अप व्यवस्था तयार करून नाविन्यपूर्णतेला चालना देणे या मुद्द्यांवर चर्चा केली जाईल.
दुसर्या सत्रात, दूरसंचार क्षेत्रातील विविध सुधारणांच्या दिशेने सरकारच्या प्रयत्नांची विस्तृत चर्चा केली जाईल. परवाना प्रणाली सुलभ करून, राइट ऑफ वे  मंजूरी सुलभ करून आणि दूरसंचार क्षेत्रात स्वयंचलित मार्गाने 100% थेट विदेशी गुंतवणुकीद्वारे अनुकूल वातावरण कसे विकसित करता येईल या मुद्द्यांवर चर्चा केली जाईल.
स्वदेशात विकसित स्टार्ट- अप्सकडून 5G उत्पादनांसह आगामी तंत्रज्ञान वैशिष्ट्ये असलेल्या उत्पादनांची श्रेणी प्रदर्शित केली जाणार असून त्यामध्ये टेक-वॉक आणि उत्पादनांबद्दल थोडक्यात माहिती देण्याची व्यवस्था करण्यात आली आहे.
सरकारने गेल्या एका वर्षात दूरसंचार सुधारणांचा संच जारी केला आहे. दूरसंचार विभागाने 5G स्पेक्ट्रम लिलावाची प्रक्रिया सुरू केली आहे जी जुलै 2022 च्या अखेरीस पूर्ण होण्याची शक्यता आहे.
गोलमेज बैठकीची विषय पत्रिका येथे पाहू शकता.PIB Mumbai | R.Aghor/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77
इलेक्ट्रॉनिक्स आणि माहिती तंत्रज्ञान मंत्रालय
सामायिक सेवा केंद्रांमध्ये विस्तारण्याची मोठी क्षमता-रविशंकर प्रसाद
नवी दिल्ली, 16 जुलै 2019
पुढल्या पाच वर्षात वित्तीय उलाढाल तीन लाख कोटी रुपयांपर्यंत विस्तारण्याची क्षमता सामायिक सेवा केंद्रांमध्ये  आहे, असे दूरसंवाद, इलेक्ट्रॉनिक्स आणि माहिती तंत्रज्ञान मंत्री रविशंकर प्रसाद यांनी म्हटले आहे. ते आज नवी दिल्ली येथे सीएससी गावस्तरीय महिला उद्योजकांच्या शिबिरात बोलत होते. यावेळी पेट्रोलियम मंत्री धर्मेंद्र प्रधान उपस्थित होते.
S.Tupe/S.Kakade/P.Kor
(Visitor Counter : 61
वस्त्रोद्योग मंत्रालय
वस्त्रोद्योगाच्या मूल्यसाखळीत शाश्वतता आणि चक्रीयता यांना प्रोत्साहन देण्याच्या उद्देशाने वस्त्रोद्योग समितीने संयुक्त राष्ट्रांच्या पर्यावरण कार्यक्रमाबरोबर सहकार्य करार केला
मुंबई, 12 ऑक्टोबर 2022
भारत सरकारच्या वस्त्रोद्योग समितीने “वस्त्रोद्योग क्षेत्रात शाश्वतता आणि चक्रीयता यांना मुख्य प्रवाहात आणणे”या विषयावर युएनईपी अर्थात संयुक्त राष्ट्रांच्या पर्यावरण कार्यक्रमाबरोबर सहकार्य करार केला आहे. जेथे भारतीय वस्त्रोद्योगाचे पर्यावरणावर नकारात्मक परिणाम होत असतील तेथे शाश्वत पद्धतींना प्रोत्साहन देऊन ते कमी करण्यासाठी तसेच वस्त्रे आणि प्रावरणे क्षेत्रात चक्रीय उत्पादनपद्धतींमधील सर्वोत्तम प्रक्रियांचे ज्ञान मुख्य प्रवाहात आणण्यासाठी हा सहकार्य करार करण्यात आला आहे. या कराराचा भाग म्हणून संयुक्त राष्ट्रांच्या पर्यावरण कार्यक्रमाशी सहकार संबंध प्रस्थापित करून त्यांच्या पाठींब्याने वस्त्रोद्योग समिती अभियानाशी संबंधित इतर कार्यक्रम तसेच अभियान नीती निश्चित करणे, अभियान सुरु करण्याचा कार्यक्रम हाती घेणे आणि वस्त्रोद्योग मूल्यसाखळीची शाश्वतता आणि चक्रीयता यांच्या संदर्भात जागरुकता निर्माण करण्यासाठी समाज माध्यमांच्या मदतीने मोहीम हाती घेण्यासह वस्त्रोद्योग मूल्यसाखळीची क्षमता निर्मिती करण्यासाठी परिषद आयोजित करणे ही कार्ये केली केली जातील.
वस्त्रोद्योग समितीचे सचिव अजित बी चव्हाण आणि युएनईपीचे भारतातील कार्यालय प्रमुख अतुल बागई यांनी केंद्रीय वस्त्रोद्योग सचिव यु.पी.सिंग यांच्या उपस्थितीत करारावर स्वाक्षऱ्या केल्या.
जागतिक कापूस दिनानिमित्त नवी दिल्ली येथे गेल्या आठवड्यात 7 ऑक्टोबर 2022 रोजी “भारतातील वस्त्रोद्योग मूल्यसाखळीतील शाश्वतता” या विषयावर सर्व संबंधितांची एक दिवसीय चर्चात्मक परिषद आयोजित करण्यात आली होती.
येथे हे लक्षात घेतले पाहिजे की, जागतिक अर्थव्यवस्थेमध्ये वस्त्रोद्योग मूल्यसाखळी महत्त्वाची भूमिका निभावते पण त्याचसोबत पर्यावरणाच्या संदर्भात मात्र विपरीत परिणामांसाठी कारणीभूत ठरते. यासंदर्भातील अभ्यासावरून असे दिसून आले आहे की, जागतिक वस्त्रोद्योग क्षेत्राकडून दर वर्षी 1.20 अब्ज टन कार्बन-डाय-ऑक्साईडचे उत्सर्जन होते आणि दर सेकंदाला एक कचऱ्याचा ट्रक भरेल इतके कापड एकतर जाळले जाते किंवा जमिनीत पुरले जाते.म्हणून, शाश्वत फॅशन उद्योगाच्या निर्मितीविना शाश्वत विश्वाची कल्पना करणे कठीण आहे.
वस्त्रोद्योगाच्या मूल्यसाखळीत शाश्वतता निर्माण करण्याचे अनेक प्रयत्न भूतकाळात झाले असले तरीही, सध्याच्या पर्यावरणदृष्ट्या जागरुक बाजारांमध्ये भारताला वस्त्रोद्योग क्षेत्रात आघाडीचे स्थान मिळवायचे असेल तर शाश्वतता आणि चक्रीयता निर्माण करण्याची समस्या अधिक समग्रपणे, अधिक लक्ष्यीत आणि संस्थात्मक पद्धतीने सोडविली पाहिजे. वरील घटक लक्षात घेऊन, केंद्रीय वस्त्रोद्योग मंत्रालयात नव्याने स्थापन करण्यात आलेल्या शाश्वतता विभागाच्या प्रमुख आणि धागे विभागाच्या संयुक्त सचिव प्राजक्ता वर्मा यांचे सक्रीय पाठबळ आणि मार्गदर्शनाखाली वस्त्रोद्योग,व्यापार आणि उद्योगांना पाठींबा देण्यासाठी युएनईपी आणि वस्त्रोद्योग समितीने हे सहकार्य संबंध स्थापन केले आहेत.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
पंतप्रधान कार्यालय
हिमाचल प्रदेश सरकारच्या वर्षपूर्तीनिमित्त धरमशाला येथे जन आभार रॅलीला पंतप्रधानांनी केले संबोधित
(नवी दिल्ली, 27 डिसेंबर 2018
हिमाचल प्रदेशमध्ये राज्य सरकारच्या वर्षपूर्तीनिमित्त पंतप्रधान नरेंद्र मोदी यांनी आज धरमशाला येथे जनआभार रॅलीला संबोधित केले.
व्यासपीठावर येण्यापूर्वी पंतप्रधानांनी सरकारी योजनांवरील प्रदर्शनाला भेट दिली. विविध योजनांच्या लाभार्थ्यांशी त्यांनी संवाद साधला.
सभेला संबोधित करताना पंतप्रधानांनी हिमाचल प्रदेश अध्यात्मिकता आणि शौर्याची भूमी असलेल्यांचे गौरवोद्गार व्यक्त केले.
माजी पंतप्रधान अटलबिहारी वाजपेयी यांच्या राज्यांसोबत असलेल्या ऋणानुबंधांच्या आठवणींना पंतप्रधानांनी उजाळा दिला.
वर्षभरात विविध योजनांच्या माध्यमातून राज्य सरकार लोकांपर्यंत विशेषत: ग्रामीण भागापर्यंत पोहोचले असल्याबद्दल पंतप्रधानांनी कौतुक केले.
राज्य सरकार अद्ययावत पायाभूत सुविधांवर लक्ष केंद्रीत करत असल्याचे पंतप्रधानांनी सांगितले. महामार्ग, रेल्वे, ऊर्जा, सौरऊर्जा आणि पेट्रोलियम क्षेत्राशी संबंधित प्रकल्प राज्यात सुरू असल्याचे पंतप्रधानांनी सांगितले.
राज्यातील पर्यटन क्षेत्राच्या क्षमतेविषयी पंतप्रधान बोलले. भारतात येणाऱ्या परदेशी पर्यटकांची संख्या 2013 मधल्या 70 लाखांवरुन 2017 मध्ये 1 कोटींवर पोहोचली आहे. त्याचप्रमाणे भारतामधील मान्यताप्राप्त हॉटेलची संख्या 2013 मध्ये 1200 होती. ती वाढून 1800 वर पोहोचली असल्याचा उल्लेख पंतप्रधानांनी यासंदर्भात केला.
‘वन रँक, वन पेन्शन’ची मागणी 40 वर्षांपासून प्रलंबित होती. सत्तेवर आल्यावर सरकारने याबाबतचे सर्व प्रश्न, आवश्यक संसाधने समजून घेतली आणि त्यानंतर ‘वन रँक वन पेन्शन’ची अंमलबजावणी केल्याचे पंतप्रधानांनी सांगितले.
स्वच्छतेसाठी हिमाचल प्रदेशमधले नागरिक कटिबद्ध असल्याबद्दल पंतप्रधानांनी प्रशंसा केली. स्वच्छतेचा त्यांनी संस्कार म्हणून स्वीकार केला असल्याचे ते म्हणाले.
केंद्र सरकारने भ्रष्टाचाराला कसा आळा घातला ते पंतप्रधानांनी सांगितले. थेट लाभ हस्तांतरणाच्या माध्यमातून भ्रष्टाचाराला पायबंद बसला असून सुमारे 90,000 कोटी रुपयांची बचत झाली असल्याचे पंतप्रधानांनी सांगितले.
B.Gokhale/S.Kakde/P.Kor
राष्ट्रपती कार्यालय
राष्ट्रपती उद्या पुण्यात एनआयबीएमच्या सुवर्णमहोत्सव कार्यक्रमाला प्रमुख पाहुणे म्हणून उपस्थित राहणार
मुंबई, 11 फेब्रुवारी 2020
पुण्यातील राष्ट्रीय बँक व्यवस्थापन संस्थेच्या  उद्या होणाऱ्या सुवर्णमहोत्सव कार्यक्रमाला राष्ट्रपती राम नाथ कोविंद प्रमुख पाहुणे म्हणून उपस्थित राहणार आहेत. देशाच्या प्रथम महिला सविता कोविंदही या कार्यक्रमाला उपस्थित राहणार आहेत.
राज्यपाल भगतसिंह कोश्यारी हे सन्माननीय अतिथी असतील तर रिझर्व बँकेचे गव्हर्नर आणि एनआयबीएमच्या संचालक मंडळाचे अध्यक्ष शक्तिकांत दास मान्यवरांचे स्वागत करतील. या कार्यक्रमाला रिझर्व बँकेचे डेप्युटी गव्हर्नर्स, कार्यकारी संचालक, विविध बँका आणि वित्तीय संस्थांचे प्रमुख असे 550 हून अधिक मान्यवर उपस्थित राहण्याची शक्यता आहे.
एनआयबीएम सुवर्णमहोत्सवी लोगोचे अनावरण यावेळी राज्यपालांच्या हस्ते होईल तसेच एका कॉफी टेबल बुकचे प्रकाशनही ते करतील. या पुस्तकाची पहिली प्रत ते राष्ट्रपतींना सादर करतील.
तर एनआयबीएमच्या सुवर्णमहोत्सवावरील टपाल तिकीट रिझर्व बँकेचे गव्हर्नर राष्ट्रपतींना भेट देतील.
नागरिकांना दुपारी 12 वाजल्यापासून हा कार्यक्रम प्रेसिडेंट ऑफ इंडियाच्या संकेतस्थळावरुन ऑनलाईन पाहता येईल.
एनआयबीएमविषयी:-
14 बँकांचे राष्ट्रीयीकरण झाले त्यावेळी राष्ट्रीय महत्वाची संस्था म्हणून 1969 मध्ये राष्ट्रीय बँक व्यवस्थापन संस्थेची स्थापना झाली. तेव्हापासून क्षमता बांधणी, संशोधन आणि सल्लामसलत या दृष्टीने ही संस्था बँकिंग क्षेत्रासाठी योगदान देत आहे. 31 डिसेंबर 2019 पर्यंत संस्थेने देशातील आणि परदेशातील बँका आणि वित्तीय संस्थांमधल्या 1,10,000 हून अधिक वरिष्ठ अधिकाऱ्यांना प्रशिक्षण दिले आहे. परदेशातल्या क्षमता बांधणीच्या गरजाही संस्था पूर्ण करते. चालू वर्षात सुमारे 60 हून अधिक देशातल्या कार्यकारी अधिकाऱ्यांनी संस्थेच्या प्रशिक्षण कार्यक्रमांमध्ये भाग घेतला. देशातील बँकिंग यंत्रणांमध्ये धोरणनिर्मितीत संस्थेने महत्वपूर्ण योगदान दिले आहे.
2003 पासून संस्थेने बँकिंग आणि वित्त शाखेतील पदव्युत्तर अभ्यासक्रम सुरु केला आणि 2017 पासून ऑनलाईन प्रमाणपत्र अभ्यासक्रम सुरु केले. स्थापनेपासूनच आपल्या विद्यार्थ्यांसाठी 100 टक्के प्लेसमेंटचे उदिृष्ट संस्थेने साध्य केले असून संस्थेचे अनेक विद्यार्थी बँका, सल्लागार कंपन्या, मानांकन संस्था, वित्तीय संस्थांमध्ये उच्च पदांवर पोहोचले आहेत.
B.Gokhale/S.Kakade/P.Malandkar
(Visitor Counter : 131
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांनी भारत एनसीएपी- नवीन कार मूल्यांकन कार्यक्रमाचा केला शुभारंभ
ग्राहकांना सुरक्षित कार खरेदी करण्यासाठी अधिकाधिक पर्याय उपलब्ध करण्याच्या दिशेने हे महत्त्वाचे पाऊल असल्याचे केंद्रीय मंत्री नितीन गडकरी यांचे प्रतिपादन
भारत एनसीएपी आणि AIS-197 अंतर्गत नवीन सुरक्षा व्यवस्था उत्पादक आणि ग्राहक दोघांसाठी लाभदायी: नितीन गडकरी
नवी दिल्ली, 22 ऑगस्ट 2023
केंद्रीय रस्ते वाहतूक आणि महामार्ग मंत्री नितीन गडकरी यांनी आज नवी दिल्ली येथे भारत न्यू कार असेसमेंट प्रोग्राम , या कार्यक्रमाची सुरुवात केली. हा कार्यक्रम नवीन कारच्या मूल्यांकनासाठी असून, भारतातील 3.5 टन वजना पर्यंतच्या वाहनांसाठी सुरक्षा मानकांची वाढ करून, रस्ते सुरक्षा वाढवणे, हे या कार्यक्रमाचे उद्दिष्ट आहे.
उपस्थितांना संबोधित करताना ते म्हणाले की, सुरक्षित कार खरेदी करताना उत्तम निवड करण्यासाठी ग्राहकांना सक्षम करण्याच्या दृष्टीने हे महत्वाचे पाउल आहे.
केंद्रीय मंत्री नितीन गडकरी म्हणाले की, भारत एनसीएपी कार्यक्रम भारतामधील वाहनांची सुरक्षा आणि गुणवत्तेला मोठी चालना देईल, आणि त्याच वेळी अधिकाधिक सुरक्षित वाहनांची निर्मिती करण्यासाठी वाहन निर्मात्यांमधील  निकोप स्पर्धेला प्रोत्साहन देईल. ते म्हणाले की भारत एनसीएपी आणि AIS-197 अंतर्गत नवीन सुरक्षा व्यवस्था उत्पादक आणि ग्राहक दोघांच्याही फायद्याची आहे, त्याच बरोबर आपल्या नागरिकांचे जीवित रक्षण करण्यासाठी आणि आपल्या वाहन उद्योगाला जगातील पहिल्या क्रमांकाचे वाहन उत्पादन केंद्र बनवण्याच्या दृष्टीने हे महत्वाचे पाउल आहे.
हा कार्यक्रम 3.5T GVW पेक्षा कमी M1 श्रेणीतील परवाना प्राप्त मोटार गाड्यांसाठी लागू आहे. हा एक ऐच्छिक कार्यक्रम आहे.
हा कार्यक्रम 1 ऑक्टोबर 2023 पासून सुरू होईल आणि ऑटोमोटिव्ह इंडस्ट्री स्टँडर्ड . 197 वर आधारित असेल. स्पर्धात्मक सुरक्षा सुधारणांची परिसंस्था निर्माण करणे हे या कार्यक्रमाचे उद्दिष्ट असून, यामुळे ग्राहकांमध्ये जागरुकता वाढेल. वाहनाच्या कामगिरीचे क्रॅश चाचणीवर आधारित तुलनात्मक मूल्यांकन केल्यावर, उपलब्ध माहितीनुसार ग्राहक निर्णय घेऊ शकतील.
एनसीएपी ने वाहन उत्पादकांना जागतिक सुरक्षा मानकांची वाहने तयार करण्याची संधी दिली आहे. केंद्रीय रस्ते वाहतूक संस्था  हा कार्यक्रम राबवणार असून, लाभार्थींबरोबर सल्ला-मसलत केल्यानंतर तो विकसित करण्यात आला आहे.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
आर्थिक व्यवहार विषयक मंत्रिमंडळ समिती
मूल्य समर्थन योजनेअंतर्गत शेतकऱ्यांकडून खरेदी करण्यात आलेल्या डाळीचे कल्याण योजनेअंतर्गत प्रति किलो 15 रुपये अनुदानासह राज्यांना वितरण करायला मंत्रीमंडळाची मंजुरी
नवी दिल्ली, 9 ऑगस्ट 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने मूल्य समर्थन योजनेअंतर्गत, शेतकऱ्यांकडून खरेदी करण्यात आलेल्या डाळीचे कल्याण योजनेअंतर्गत, वापरासाठी प्रति किलो 15 रुपये अनुदानासह राज्यांना वितरण करायला मंजुरी दिली आहे.
प्रभावः
या निर्णयामुळे राज्य/केन्द्र शासित प्रदेश सार्वजनिक वितरण प्रणाली,माध्यान्ह भोजन यासारख्या विविध कल्याण योजनांमध्ये डाळींचा वापर करू शकतील. त्याशिवाय आगामी खरीप हंगामात मूल्य समर्थन योजनेअंतर्गत खरेदी करण्यात येणाऱ्या धान्यांचा साठा करण्यासाठी गोदामे देखील उपलब्ध केली जातील.
विवरणः
या मंजूर योजनेअंतर्गत राज्य/केन्द्र शासित प्रदेश सरकार सध्याच्या घाऊक बाजार मूल्यापेक्षा 15 रुपये प्रति किलोग्राम कमी दराने 34.88 लाख मेट्रिक टन तूर, चणा , मसूर, मूग आणि उडीद डाळी खरेदी करण्याचा प्रस्ताव देण्यात आला आहे जो प्रथम येणाऱ्यास प्रथम प्राधान्य तत्वानुसार असेल. राज्य/केन्द्र शासित प्रदेश सरकार या डाळींचा वापर माध्यान्ह भोजन, शिधावाटप केंद्र, एकीकृत बाल विकास कार्यक्रम यांसारख्या कल्याणकारी योजनांमध्ये करू शकेल. ही उपलब्धता 12 महिने अथवा 34.88 लाख मेट्रिक टन डाळींचा साठा संपेपर्यंत असेल. या योजनेसाठी सरकार 5237 कोटी रुपये खर्च करणार आहे.
B.Gokhale/S.Kane/P.Malandkar
(Visitor Counter : 142
संरक्षण मंत्रालय
संरक्षण मंत्री राजनाथ सिंह यांनी भारतीय हवाई दलाच्या प्रमुख रडार स्टेशनला दिली भेट
नवी दिल्ली, 29 ऑगस्ट 2022
संरक्षण मंत्री राजनाथ सिंह यांनी आज भारतीय हवाई दलाच्या प्रमुख रडार स्टेशनला भेट दिली. त्यांनी एकात्मिक हवाई कमांड आणि नियंत्रण प्रणाली  चे कामकाज पाहिले. ही नियंत्रण प्रणाली भारतीय हवाई दलाच्या नेटवर्क केंद्रीकरणाकडे सुरू असलेल्या वाटचालीचा मुख्य आधार आहे तसेच संचालनाची मुख्य प्रवर्तक आहे. या मजबूत प्रणालीच्या कार्यपद्धतीच्या डेटाबेसमध्ये एकाच माहितीच्या अनेक प्रति  समाविष्ट केलेल्या आहेत ज्या देशभरातील त्यांच्या केंद्रांचे अखंड संचलन सक्षम करतात.
या भेटीदरम्यान, संरक्षणमंत्र्यांना देशभरातील अनेक ठिकाणी आयोजित केलेल्या विविध नेटवर्क ऑपरेशन्सची प्रात्यक्षिके दाखवण्यात आली. यामध्ये लढाऊ, मालवाहू आणि रिमोट द्वारे नियंत्रित विमानांचे नेटवर्क आणि संचलन समन्वय यांचा समावेश होता. शांततेच्या काळातील कमांड आणि नियंत्रण प्रणालीच्या बारकाव्यांबद्दल देखील संरक्षण मंत्र्यांना माहिती देण्यात आली, ज्यामध्ये दैनंदिन आधारावर तसेच मोठ्या कार्यक्रमांदरम्यान संवेदनशील क्षेत्रांचे हवाई संरक्षण सुनिश्चित करणे समाविष्ट आहे. देशाची हवाई सुरक्षा कायम अबाधित राखल्याबद्दल, संरक्षणमंत्र्यांनी आपल्या भाषणात, हवाई दल योद्ध्यांचे कौतुक केले.
S.Kulkarni/S. Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 135
पंतप्रधान कार्यालय
जम्मू आणि काश्मिरमधल्या लोकांवरील सरकारच्या विश्वासाच्या आधारे कलम 370 रद्द केले गेले
राष्ट्रपतींच्या अभिभाषणावरील आभार प्रस्तावावर लोकसभेत पंतप्रधानांचे उत्तर
नवी दिल्ली, 6 फेब्रुवारी 2020
कलम 370 रद्द केल्यामुळे जम्मू-काश्मीरचे देशाच्या उर्वरित भागाशी संपूर्ण एकात्मिकरण झाल्याचे पंतप्रधान म्हणाले.
पंतप्रधान नरेंद्र मोदी यांनी आज राष्ट्रपतींच्या अभिभाषणावरील आभार प्रस्तावावर लोकसभेत उत्तर दिले.
जम्मू-काश्मीर हा भारताचा मुकूटमणी आहे, असे सांगत पंतप्रधान म्हणाले की, जम्मू आणि काश्मीरची खरी ओळख ही सर्व धर्मांप्रती समान अधिकारवादी वृत्ती आणि तिथली सुफी परंपरा ही आहे.
या प्रदेशाला मागे ठेवता येणार नाही, असे सांगत पंतप्रधान म्हणाले की, याचा उल्लेख बंदूका, बॉम्ब, दहशतवाद आणि फुटीरतावादाने त्रासलेला देश असा केला जायचा.
19 जानेवारी 1990चा संदर्भ घेत पंतप्रधान म्हणाले की, जम्मू आणि काश्मीरमधून बाहेर काढल्यामुळे अनेकांना त्यांची ओळख गमवावी लागली.
आपल्या प्रदीर्घ भाषणात पंतप्रधानांनी काश्मीरमधल्या स्थितीचा सविस्तर आढावा घेतला. ते म्हणाले की, जम्मू आणि काश्मीरमधल्या लोकांवरील सरकारच्या विश्वासाच्या आधारे कलम 370 रद्द करण्याचा निर्णय घेण्यात आला. या भागाचा विकास जलदगतीने होत आहे.
या प्रदेशावर लादण्यात आलेले निर्बंध हटवले जात असून, केंद्रीय मंत्री या केंद्रशासित प्रदेशाच्या विविध भागांचा दौरा करत आहेत, तिथल्या लोकांकडून थेट प्रतिसाद मिळवत आहेत आणि या प्रतिसादाची सरकार नक्कीच दखल घेईल असे पंतप्रधान म्हणाले.
आपले सरकार जम्मू आणि काश्मीरच्या कल्याणासाठी आणि तिथल्या सर्वांगिण विकासासाठी काम करण्यासाठी कटिबद्ध आहे, असे पंतप्रधान म्हणाले.
लडाखचा कार्बन न्युट्रल केंद्रशासित प्रदेश म्हणून विकास केला जाईल, असे ते म्हणाले.
S.Tupe/S.Kane/D.Rane
(Visitor Counter : 228
अर्थ मंत्रालय
जी 20 अंतर्गत आर्थिक समावेशनासाठी जागतिक भागीदारीच्या चौथ्या बैठकीचे 14 ते 16 सप्टेंबर 2023 दरम्यान मुंबईत आयोजन
मुंबई, 13 सप्टेंबर 2023
जी 20 अंतर्गत आर्थिक समावेशनासाठी जागतिक भागीदारीच्या चौथ्या बैठकीचे 14 ते 16 सप्टेंबर 2023 दरम्यान मुंबईत आयोजन केले जाणार आहे. या बैठकीत जी20 सदस्य देश, विशेष आमंत्रित देश आणि आंतरराष्ट्रीय संस्थांमधील 50 हून अधिक प्रतिनिधी सहभागी होतील. या बैठकीत डिजिटल आर्थिक समावेशन आणि एसएमई वित्त या क्षेत्रांमध्ये भारताच्या जी20 अध्यक्षते अंतर्गत सुरु असलेल्या आर्थिक समावेशनाच्या कामावर चर्चा केली जाईल.
बैठकीपूर्वी, सूक्ष्म, लघु आणि मध्यम उद्योगांना  ऊर्जा देण्यासाठी डिजिटल सार्वजनिक पायाभूत सुविधा यावर 14 सप्टेंबर, 2023 रोजी एक चर्चासत्र आयोजित केले जाईल. "डिजिटल सार्वजनिक पायाभूत सुविधांद्वारे उच्च आर्थिक वाढीसाठी एमएसएमईंना उर्जा देणे" तसेच "पतहमी आणि एसएमई परिसंस्था" या दोन प्रमुख विषयांवर यावेळी जागतिक तज्ञ चर्चासत्रात भाग घेतील. एमएसएमईंच्या वेगवान आर्थिक समावेशनामध्ये 'डीपीआय'च्या भूमिकेचा या चर्चासत्रात धांडोळा घेतला जाईल.
डिजिटल आर्थिक समावेशनासाठी जी20 आर्थिक समावेशनासाठी जागतिक भागीदारीची  उच्च स्तरीय तत्त्वे, राष्ट्रीय वित्तप्रेषण योजनांचे अद्ययावतीकरण आणि एसएमई वित्तपुरवठ्यातील अडथळ्यांवर मात करण्यासाठी एसएमई सर्वोत्तम पद्धती आणि नाविन्यपूर्ण साधनांच्या अंमलबजावणीबाबत जीपीएफआय कार्यावर जीपीएफआय सदस्य या दोन दिवसांत चर्चा करतील.
जीपीएफआय बैठकी अंतर्गत 16 सप्टेंबर 2023 रोजी “डिजिटल सार्वजनिक पायाभूत सुविधांद्वारे आर्थिक समावेशन वाढवणे: डिजिटल आणि वित्तीय साक्षरता तसेच ग्राहक संरक्षणाद्वारे ग्राहकांचे सक्षमीकरण” या विषयावर एक चर्चासत्र देखील आयोजित केले जाईल.
चौथ्या जीपीएफआय डब्ल्यूजी बैठकीत सहभागी होणारे प्रतिनिधी मुंबईतील कान्हेरी लेणींनाही भेट देतील.
Jaydevi PS/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
आरोग्य आणि कुटुंब कल्याण मंत्रालय
प्रधानमंत्री जनआरोग्य योजनेअंतर्गत पहिल्या वर्षी 47 लाख जणांना लाभ-डॉ. हर्ष वर्धन
नवी दिल्ली, 17 सप्टेंबर 2019
प्रधानमंत्री जनआरोग्य योजनेअंतर्गत पहिल्या वर्षी सुमारे 47 लाख व्यक्तींना उपचार उपलब्ध होऊ शकले आणि आयुष्मान भारत योजनेअंतर्गत 21 हजारांहून अधिक आरोग्य आणि कल्याण केंद्रे कार्यान्वित झाली आहेत. केंद्रीय आरोग्य आणि कुटुंब कल्याण मंत्री डॉ. हर्ष वर्धन यांनी ही माहिती दिली.
योजनांबाबत अधिक जागृती करण्यासाठी आयुष्मान भारत पंधरवड्याची घोषणा करताना ते बोलत होते. आयुष्मान भारत-प्रधानमंत्री जन आरोग्य योजनेच्या वर्षपूर्तीबद्दल 15 ते 30 सप्टेंबर हा पंधरवडा आयुष्मान भारत पंधरवडा साजरा होत आहे.
14 एप्रिल 2018 रोजी आयुष्मान योजनेचा तर 23 सप्टेंबर 2018 रोजी प्रधानमंत्री जनआरोग्य योजनेच्या प्रारंभ झाला.
B.Gokhale/S.Kakade/P.Kor
(Visitor Counter : 101